Tõlük búcsúztunk 2019-ben: a filmszakma halottai
Idén is fájóan sok nagy filmest veszítettünk el: a magyar filmszakma Andy Vajnát, Sára Sándort és Tóth Jánost gyászolta, szegényebbek lettünk legendás színészekkel (Albert Finney, Bruno Ganz, Bibi Andersson, Doris Day, Rutger Hauer, Peter Fonda és Anna Karina), és klasszikus európai rendezõkkel egyaránt (Du¹an Makavejev, Agnès Varda, Franco Zeffirelli).
Andy Vajna január 20-án halt meg: a Rambo, a Total Recall - Az emlékmás, a Vörös zsaru, a Nixon, az Angyalszív, az Evita, A miniszter félrelép és a Szabadság, szerelem producere 2010-tõl dolgozott a magyar filmgyártás megújításával megbízott kormánybiztosként. Azóta számos hollywoodi szuperprodukciót forgattak Magyarországon (A mentõexpedíció, Szárnyas fejvadász 2049, Terminátor: Sötét végzet, Gemini Man, és még sorolhatnánk), valamint rég látott sikereket ért el a magyar filmszakma: a Saul fia a legjobb idegen nyelvû filmnek járó Oscar-díjat, Golden Globe-ot és a cannes-i nagydíjat nyerte el, a Testrõl és lélekrõl Arany Medvét kapott a Berlinálén (valamint Oscar-jelölést), és nyert Oscart élõszereplõs rövidfilm is (Mindenki). Andy Vajna 74 évet élt.

Öt nappal késõbb, január 25-én halt meg Du1an Makavejev, a valaha élt egyik legkiemelkedõbb szerb-jugoszláv rendezõ, az úgynevezett jugoszláv feketehullám egyik kulcsfigurája, olyan filmek alkotója, mint a W. R. - Az organizmus misztériuma (1971) és a Sweet Movie (1974). A pszichológusként diplomázott filmes a kommunizmust és a kapitalizmust egyaránt bírálta. W. R. - Az organizmus misztériuma címû filmjét betiltották, a rendezõt pedig emigrációba kényszerítették. A Párizsban készített Sweet Movie is felbõszítette a cenzorokat: több nyugati országban betiltották pornográfia vádjával. Számos hazai és külföldi elismerést kapott, Berlinben Ezüst Medvével tüntették ki, de díjazták Cannes-ban és Chicagóban is, a párizsi székhelyû Délkelet-európai Filmfesztivál zsûrijétõl pedig megkapta a Filmes legenda címû elismerést. Du1an Makavejev 86 éves volt.

Február 7-én Albert Finney halt meg: a brit színészt ötször jelölték Oscar-díjra, nyert három Golden Globe-ot és két BAFTA-t is. Tony Richardson fedezte fel, õ adott neki szerepet az 1960-ban bemutatott A komédiás-ban, majd a nagy áttörését is Richardsonnak köszönhette, ez volt a négy Oscar-díjas (legjobb film, rendezõ, zene és adaptált forgatókönyv) Tom Jones (1963). Fõszerepet játszott az 1960-ban bemutatott, Karel Reisz rendezte Szombat este, vasárnap reggel címû "mosogatódráma" klasszikusban is. Játszott még Ridley Scott elsõ filmjében (Párbajhõsök, 1977), Sidney Lumetnél a Gyilkosság az Orient expresszen-ben (1974), az Erin Brockovich – Zûrös természet-ben (2000), valamint a Nagy hal-ban (2004), a 007 - Skyfall és A Bourne hagyaték (egyaránt 2012) címû filmekben is. 82 évet élt.

Kilenc nappal késõbb, február 16-án halt meg Bruno Ganz német színész, a Berlin felett az ég fõ- és A bukás – Hitler utolsó napjai címszereplõje. Olyan filmekben játszott még, mint A brazíliai fiúk, Az amerikai barát, A mandzsúriai jelölt, a Nosferatu, az éjszaka fantomja és A felolvasó. 1960-as debütálása óta több mint 120 filmben szerepelt, az IMDb.com pedig 28 díját számolta össze. Utolsó filmje Lars von Trier 2018-as A ház, amit Jack épített címû alkotása. Bruno Ganz 77 éves volt. 

Március 29-én Agnès Varda halt meg: a francia újhullám egyik meghatározó rendezõje, egyben egyetlen nõi vezéregyénisége volt, akit 2015-ben Arany Pálma-életmûdíjjal tüntettek ki a cannes-i filmfesztiválon, tavaly pedig életmû-Oscart kapott. Életmûvének fénypontjai olyan filmek, mint a Cléo 5-tõl 7-ig, a Sem fedél, sem törvény (amiért 1985-ben Arany Oroszlánt nyert Velencében), A nantes-i Jacquot címû 1991-es film és a tavaly Oscar-díjra jelölt Arcélek, útszélek címû dokumentumfilm. 1954-ben debütált: Alain Resnais biztatására rendezte meg a Párbeszéd-et, a világhírt pedig az 1961-ben bemutatott Cléo 5-tõl 7-ig címû alkotása hozta meg számára, amely a rákszûrés eredményére várakozó fiatal énekesnõ egy délutánjáról szól. Agnès Varda 90 évet élt.

Bibi Andersson, A nap vége (1957) és a Persona (1966) színésznõje április 14-én halt meg. Ingmar Bergman fedezte fel, majd szerepeltette összesen 13 filmben, köztük olyanokban, mint az Egy nyári éj mosolya (1954), A hetedik pecsét (1957) és A nap vége, utóbbi kettõben már fõszerepben. A Vilgot Sjöman rendezte Hálókocsi (1962) címû filmért elnyerte a berlini filmfesztivál színésznõi díját, a Nõvérem, szerelmem-ért (1966) és a Personá-ért pedig BAFTA-díjra jelölték. Olyan hollywoodi rendezõkkel is dolgozott, mint John Huston (The Kremlin Letter, 1970) és Robert Altman (Kvintett, 1979). 83 éves volt.

Május 13-án halt meg Doris Day énekesnõ és musicalsztár, az 50-es, 60-as évek egyik legnépszerûbb amerikai színésznõje. Olyan filmekben játszott, mint az Alfred Hitchcock rendezte Az ember, aki túl sokat tudott 1956-ból (amelybõl slágerré vált az általa elõadott Que Sera Sera - Ahogy lesz, úgy lesz - címû, Oscar-díjjal jutalmazott dal), a Bajkeverõ Jane, a Párnacsaták (amiért Oscar-díjra is jelölték), a Julie, a Trombitás fiatalember, az Április Párizsban és a Szeress vagy hagyj el. Utolsó filmjét 1968-ban forgatta Két özvegy, egy pár címmel. 97 évet élt.

Június 15-én halt meg Franco Zeffirelli olasz rendezõ, Shakespeare-adaptációk, keresztény filmek és az operák specialistája, olyan filmek alkotója, mint A makrancos hölgy (1967) Richard Burton és Elizabeth Taylor fõszereplésével, a Rómeó és Júlia 1968-ból (amiért Oscar-díjra jelölték), az Assisi Szent Ferenc életérõl szóló Napfivér, Holdnõvér (1972), az egyik legjobb Krisztus-adaptációként számon tartott A názáreti Jézus 1977-bõl, A bajnok Jon Voight fõszereplésével (1979) és önéletrajzi filmje, a Tea Mussolinivel (1999). 96 éves volt.

Július 19-én, 75 évesen halt meg Rutger Hauer holland színész: hazájában Paul Verhoeven rendezõvel együtt váltak világhírûvé az Oscar-jelölt Török gyümölcs címû 1973-as filmmel, de együtt dolgoztak a Futás az életért, a Spetters, és a Hús és vér címû filmek alkalmával is. Hollywoodban elváltak útjaik, Hauer csúcsra ért a Szárnyas fejvadász (1982) antagonistájaként, majd olyan filmekben játszott kisebb-nagyobb szerepeket, mint Az országút fantomja, a Vak végzet, a Sin City és a Batman: Kezdõdik!. A magyar mozikban legutoljára idén, a Testvérlövészek címû filmben láthattuk. 

Augusztus 16-án a legendás hollywoodi színész, Peter Fonda halt meg, aki leghíresebb alakítását az 1969-es Szelíd motorosok-ban nyújtotta a filmet rendezõként is jegyzõ Dennis Hopper oldalán (a forgatókönyvet együtt írták, hármasban Terry Southernnel). Kétszer jelölték Oscar-díjra: 1970-ben a Szelíd motorosok forgatókönyvírójaként, illetve 1998-ban a legjobb férfi alakításért az Ulee aranya címû filmben, ez utóbbiért Golden Globe-díjat is kapott. 1971-es rendezõi debütálásában, A bérmunkás-ban - amiben a fõszerepet is õ játszotta - Zsigmond Vilmos volt az operatõr. Színészként a 2010-es években is aktív maradt, 79 évesen halt meg tüdõrákban. 

Augusztus 29-én a magyar filmszakma gyászolta Tóth János rendezõt és operatõrt, aki olyan filmeket fényképezett, mint Huszárik Zoltán Elégiá-ja vagy Makk Károly Szerelem és Macskajáték címû nemzetközileg is elismert filmjei. Utóbbinak társforgatókönyv-írója is volt, Huszárik Zoltán Szindbád címû filmjén pedig dramaturgként dolgozott. Utolsó mûve operatõrként 1987-ben Az utolsó kézirat volt. A Kossuth-díjat 2001-ben vehette át. 88 éves volt. 

Szeptember 22-én újra gyászolt a magyar filmszakma, ezúttal Sára Sándort: operatõrként (Sodrásban, Tízezer nap, Apa, Szindbád) és rendezõként (Feldobott kõ, 80 huszár, Krónika) is filmtörténeti klasszikusok sorát készítette, pályája során pedig Balázs Béla-, Kossuth- és Kossuth-nagydíjat is kapott. Elsõ játékfilmjét 50 évvel ezelõtt rendezte: a önéletrajzi ihletésû Feldobott kõ premierje eredetileg az 1968-as cannes-i filmfesztiválon lett volna, de a mustra félbeszakadt a párizsi diáklázadások miatt, így csak egy évvel késõbb mutatták be. Sára Sándor 86 évet élt. 

December 14-én Anna Karina, az Éli az életét, Az asszony az asszony és a Bolond Pierrot hõsnõje halt meg. Jean-Luc Godardnak, a francia új hullám nagy rendezõjének és egyik vezérének hat évig volt a felesége, és hét filmjében is szerepelt, köztük a Bolond Pierrot-ban Jean-Paul Belmondo oldalán. 1961-ben kapta legfontosabb filmszakmai díját, amikor a Berlini Nemzetközi Filmfesztiválon Ezüst Medve-díjjal jutalmazták Az asszony az asszony címû filmben nyújtott alakításáért. Játszott magyar filmben is: Mészáros Márta Olyan, mint otthon címû filmjének volt a fõszereplõje. Hosszú betegség után, 79 évesen halt meg, 

Nem soroltunk fel mindenkit, így is fájóan hosszú a lista. Akik haláláról még - többek között - hírt adtunk: színészek közül nincsenek már köztünk Susan Harrison, Peter Mayhew, Seymour Cassel, Rip Torn, Robert Forster, Danny Aiello és Claudine Auger, rendezõk közül Jonas Mekas, Stanley Donen, John Singleton és Larry Cohen, a magyar filmszakma pedig gyászolta többek között Garami Gábor producert is.
agnes varda Anna Karina Andy Vajna Rutger Hauer Franco Zeffirelli Peter Fonda Doris Day